Qvæ præ oculis habemus, facilius innotescunt, longe autem posita, quia rarius offeruntur,  tepidius mentem mouent. Inde est quod in remotis Domibus vestris, Pater, si qua minus idonee fieri contingat, tamdiu vobis excusationem præstant, quamdiu nesciatis, rei veritate comperta, num sit locus excusationi, quam excludit cognitio. Est in territorio nostro Monasterium quoddam vestrum, cuius Prior, vt dicitur, non secundum ea, quæ conueniunt, ambulat, nec restitutioni Domus intendens, nec vtilitati fratrum, aut quieti. Crebras a vicinis,  quibus fides haberi debet, conquestiones audiuimus,  ipso gestu suo negocia perhibent veritatem. Excreuerunt in immensum breui tempore debita, cum nec amplientur redditus, nec augeatur numerus fratrum, nec vetustate consumpta ædificia restaurentur. Tædet audita referre, quæ vicini, de quorum patrimonio Monasterium sustinetur, miserabiliter nobis replicant,  frequenter. Videat paternitas vestra, nisi loco in desolationem vergenti prouideatis talem Priorem, qui  honorem Dei,  Ordinis diligat,  locum ipsum in meliorem statum reformet. De hoc Abbate, sicut  de sequentibus, plura videri poterunt in Chronic. Clun infra.